আফগানিস্তান
আফগানিস্তানের রাজধানী কাবুল দেশটির পূর্ব-কেন্দ্রীয় অঞ্চলে অবস্থিত। অন্যান্য প্রধান শহরের মধ্যে রয়েছে দক্ষিণের কান্দাহার, পশ্চিমের হেরত এবং উত্তরের মাজরে শরীফ। ছোট শহরগুলির মধ্যে আছে পূর্বের জালালাবাদ, কাবুলের উত্তরে অবস্থিত চারিকার, এবং উত্তরের কন্দোজ ও ফয়েজাবাদ। 
সোভিয়েত-আফগান যুদ্ধের সময়ে ও ১৯৮৯ সালে যুদ্ধ শেষ হওয়ার ঠিক পরে গ্রামাঞ্চল থেকে বহু মানুষ জনবসতিপূর্ণ শহরগুলোতে এসে নিরাপত্তার জন্য আশ্রয় নেয়। ১৯৮০-এর শেষের দিকে কাবুলের জনসংখ্যা বেড়ে প্রায় ২০ লক্ষ হয়ে যায়। তবে ১৯৯০-এর শুরুর দিকের গৃহযুদ্ধের সময় অনেক লোক বিধ্বস্ত কাবুল ছেড়ে পালিয়ে যায়; ফলে ১৯৯৩ সালে এর জনসংখ্যা দাঁড়ায় মাত্র ৭ লক্ষ। তবে ২০০১ সালের পর এর জনসংখ্যা আবার বেড়ে ২০ লক্ষে গিয়ে পৌঁছেছে। বেশির ভাগ শহরে পয়ঃনিষ্কাশন ব্যবস্থা, পানি শোধন ব্যবস্থা ও জনপরিবহন ব্যবস্থা নেই।
আফগানিস্তানের স্বাধীনতা দিবস
প্রথম অ্যাংলো-আফগান যুদ্ধ (১৮৩৯-১৮৪২) ব্রিটিশ বাহিনীকে কাবুলের দখল এবং ক্ষমতায় অধিষ্ঠিত করে। পরবর্তীতে, এলফিনস্টনের কৌশলগত ত্রুটির কারণে ব্রিটিশ নেতৃত্বাধীন পুরো ভারতীয় আক্রমণকারী বাহিনী আকবর খানের নেতৃত্বাধীন আফগান বাহিনীর নিকট জালালাবাদ শহরের সন্নিকটস্থ কাবুল-জালালাবাদ রোডের কোন এক স্থানে পরাজিত হয়। এই পরাজয়ের পর, ব্রিটিশ নেতৃত্বাধীন বাহিনী আফগান যুদ্ধে বন্দী হওয়া তাদের সদস্যদের উদ্ধারের জন্য একটি বিশেষ অভিযান নিয়ে পুনরায় আফগানিস্তানে ফিরে আসে এবং পরবর্তীতে দ্বিতীয় অ্যাংলো-আফগান যুদ্ধ শুরুর পূর্ব পর্যন্ত আর সেখানে ফিরে আসেনি।